RESOLUCIÓN do 14 de setembro de 2023, da Dirección Xeral de Persoas con Discapacidade, pola que se publica o requirimento de emenda das solicitudes ao abeiro da Orde do 6 de xullo de 2023, pola que se establecen as bases reguladoras para a concesión de axudas aos concellos e mancomunidades da Comunidade Autónoma de Galicia para o financiamento de actuacións en materia de accesibilidade de competencia municipal, ao abeiro do Plan de recuperación, transformación e resiliencia, financiado pola Unión Europea-NextGenerationEU, de conformidade co Regulamento (UE) número 2021/241, do 12 de febreiro de 2021, polo que se establece o mecanismo de recuperación e resiliencia, e se convocan para o ano 2023 (código de procedemento BS701B).
Consellería de Política Social e Xuventude — III. Outras disposicións — 02/10/2023

No Diario Oficial de Galicia número 139, do 21 de xullo de 2023, publícase a Orde do 6 de xullo de 2023 pola que se establecen as bases reguladoras para a concesión de axudas aos concellos e mancomunidades da Comunidade Autónoma de Galicia para o financiamento de actuacións en materia de accesibilidade de competencia municipal, ao abeiro do Plan de recuperación, transformación e resiliencia, financiado pola Unión Europea-NextGenerationEU, de conformidade co Regulamento (UE) número 2021/241, do 12 de febreiro de 2021, polo que se establece o mecanismo de recuperación e resiliencia, e se convocan para o ano 2023 (código de procedemento BS701B).
No número 1 do seu artigo 11 determínase a documentación complementaria que as entidades interesadas deberán achegar coa solicitude.
Unha vez revisadas as solicitudes e documentación complementaria presentada ao abeiro da dita orde de convocatoria polo órgano encargado da instrución, identificáronse aquelas que non reúnen a documentación necesaria, ben por non tela presentado, ben por conter erros, ou ben por non ser suficiente para a determinación do cumprimento das condicións impostas na convocatoria.
O artigo 10.4 da dita orde indica que, se a solicitude non reúne algún dos requisitos exixidos nestas bases reguladoras, o órgano responsable da tramitación requirira ás entidades interesadas para que, nun prazo de 10 días hábiles, emenden a falta ou acheguen os documentos preceptivos. Neste requirimento farase indicación expresa de que, se así non o fixeren, se terán por desistidas da súa petición, logo da correspondente resolución, nos termos previstos no artigo 21 da dita lei.
Así mesmo, o artigo 18 da orde de convocatoria establece que se publicarán no Diario Oficial de Galicia, de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e a correspondente resolución deste procedemento e que esta publicación producirá os efectos de notificación.
Por todo o exposto,
Primeiro. Ordenar a publicación no Diario Oficial de Galicia do acto de requirimento da emenda das solicitudes e documentación preceptiva, que se debería achegar como documentación complementaria á solicitude da axuda, coa relación de entidades beneficiarias requiridas para emendaren as que non estean debidamente completadas e/ou presentaren a documentación preceptiva exixida segundo o establecido nas bases reguladoras, e que figura no anexo.
Segundo. Facer indicación expresa a todas as entidades solicitantes recollidas no anexo que son requiridas para que, no prazo de dez (10) días, contado a partir do día seguinte ao da publicación do dito acto de requirimento a través desta resolución no Diario Oficial de Galicia, emenden a falta ou acheguen os documentos preceptivos conforme se establece na orde de convocatoria recollidos no dito anexo. De non o faceren, de conformidade co artigo 10.4 da orde e co artigo 68 da Lei 39/2015, do 1 de outubro, teráselles por desistidas da súa petición, logo da correspondente resolución, nos termos previstos no artigo 21 da dita lei.
Terceiro. En caso de dúbida, dificultades técnicas ou necesidade de máis información durante o proceso de emenda da documentación, poderán dirixirse á Consellería de Política Social e Xuventude a través dos teléfonos 981 54 46 40 ou 981 54 36 96.
Santiago de Compostela, 14 de setembro de 2023
1. Relación de concellos e mancomunidades e documentación requirida:
2. Data do acto de requirimento da emenda da documentación: 13 de setembro de 2023.
3. Órgano competente: Subdirección Xeral de Programas de Apoio á Discapacidade.
4. Prazo de emenda da xustificación: dez (10) días, contados a partir do día seguinte ao da publicación do acto de requirimento no Diario Oficial de Galicia, para emendar a falta ou achegar os documentos preceptivos que se enumeran conforme se establece na orde de convocatoria. De non o faceren, de conformidade co artigo 10.4 da orde e co artigo 68 da Lei 39/2015, do 1 de outubro, teráselles por desistidas da súa petición, logo da correspondente resolución, nos termos previstos no artigo 21 da dita lei.